Thomas Anders

**Thomas Anders** (lahir **Bernd Weidung**; 1 Mac 1963) ialah penyanyi, penggubah dan penerbit rakaman Jerman. Beliau menyertai pasangan penyanyi lagu pop, Modern Talking, bersama-sama Dieter Bohlen antara tahun-tahun 1984-1987 dan 1998-2003. 

Dilahirkan di Bernd Weidung, Münstermaifeld, Jerman kepada Helga dan Peter Weidung, Anders mempunyai seorang abang (atau adik), Achim, dan seorang kakak (atau adik), Tania. Beliau berkahwin dengan Nora Balling antara tahun 1985 dengan tahun 1999. Kini, isterinya ialah Claudia Hess. Anders mempunyai seorang anak lelaki bernama Alexander Mick.

## Kerjaya

### Tempoh sebelum ''Modern Talking''
Pada tahun 1979, Anders memenangi pertandingan muzik *Radio [[Luxembourg]]* dan ketika berumur 17 tahun pada tahun 1980, beliau memulakan kerjayanya dengan rekod single pertamanya, *Judy*. Penerbit pertamanya ialah Daniel David. Pada tahun 1981, Anders muncul dalam pertunjukan Michael Schanze, *Hatten sie heut' Zeit für uns*, dan pada tahun 1983, beliau bertemu dengan Dieter Bohlen yang menerbitkan *Was macht das schon*, album versi Jerman untuk *Pick up the Phone* oleh F.R. David, serta album versi Jerman untuk *Send me an Angel*. Dari lewat tahun 1983 sehingga pertengahan tahun 1984, Bohlen menerbitkan banyak lagu laris negara, termasuk *Wovon träumst du denn* (ditempatkan dalam 20 teratas di Jerman), *Endstation Sehnsucht*, dan *Es geht mir gut heut' Nacht*. Anders dan Bohlen membentuk pancaragam Modern Talking pada lewat tahun 1984 dengan rekod single pertama, *You're my heart, You're my soul* yang amat berjaya.

### Kerjaya solo (1989-1997)
Pada tahun 1987, *[[Modern Talking]]* berpecah belah dan Anders memutuskan untuk menjadi seorang  penyanyi solo ketika Bohlen membentuk pancaragam sendiri, Blue System. Pada tahun 1989, Anders menerbitkan album *Different* dengan gaya muzik yang baru. Rekod single *Love of my own* yang diterbitkan oleh Gus Dudgeon (penerbit untuk Elton John) mencapai tempat 30 teratas di Jerman pada tahun yang sama. Album yang kedua, *Wispers*, diterbitkan pada tahun 1991. *The Sweet Hello, The Sad Goodbye*, rekod single pertama yang ditulis oleh Per Gessle, ahli duet Roxette, memasuki carta majalah Billboard. Rekod single ketiga,  *I can't give you anything (but my love)* menempuh carta Jerman. Pada tahun 1992, album yang berikut, *Down on Sunset*, mencapai kejayaan di Jerman dan Austria. Lagu-lagu album itu termasuk *How deep is your love* (bukan lagu klasik Bee Gees) serta *Standing alone* (dengan Glenn Medeiros). Album *Barcos de Cristal* pada tahun 1994 diterbitkan hanya di Amerika Selatan. 

Pada pertengahan dekad 1990-an, Anders mengubah gaya muziknya di bawah nama samaran "Phatomas", dan terlibat dalam projek sampingan dengan nama yang sama serta sebilangan projek yang lain seperti *King of the Paradise* dan *Chain Reaction*. Beliau merakamkan banyak lagu bukan asli, termasuk *Our House* (Madness) dan *No Doubt About It* (Hot Chocolate). Pada lewat 1997, Anders memutuskan bersama-sama Dieter Bohlen untuk memulihkan pancaragam *[[Modern Talking]]*.

### Sejak tahun 2004
Pada lewat tahun 2003, Anders memeterai sebuah kontrak dengan syarikat antarabangsa BMG sebagai artis solo. Rekod single pertama, *Independent Girl*, yang diterbitkan pada bulan November 2003  mencapai tempat ke-17 dalam carta Jerman dan merupakan lagu larisnya yang pertama sejak tahun 1984. Album *This time*, album pertamanya sejak tahun 1995, mencapai tempat 20 teratas pada tahun 2004, manakala rekod single keduanya, *King of love*, mencapai tempat 20 teratas di Sepanyol, serta tempat 40 teratas di Jerman. Penerbit barunya, Peter Ries, pernah bekerjasama dengan  Sandra dan No Angels. Pada tahun 2005, Anders memenangi tindakan undang-undangnya terhadap Dieter Bohlen. 

Anders dijangka akan menerbitkan album yang mengandungi lagu duet dengan Sir Cliff Richard pada Mac 2006. Pada bulan yang sama, beliau dicalonkan untuk mewakili Jerman dalam Pertandingan Lagu Erovisi 2006, bersama-sama Vicky Leandros, anak Greek yang merupakan pemenang Erovisi 1972, Texas Lightning yang merupakan pancaragam lagu rakyat Amerika, serta pelawak Olli Dittrich. Beliau tidak dipilih ketika para penonton memilih Dittrich.

## Diskografi (kerjaya solo)
### Album
*1989 *Different* (Teldec)
*1991 *Whispers* (East West)
*1992 *Down On Sunset* (Polydor)
*1993 *When Will I See You Again* (Polydor)
*1994 *Barcos de Cristal* (Polydor)
*1995 *Souled* (Polydor)
*1997 *Live Concert* (Panteon)
*2004 *This Time* (BMG) (#14 Jerman)
*2006 *Songs Forever* (Edel) (#43 Jerman)

### Rekod single
*1980 *Judy* (CBS)
*1980 *Du weinst um ihn* (CBS)
*1981 *Es war die Nacht der ersten Liebe* (CBS)
*1982 *Ich will nicht dein Leben* (Rekod Hansa)
*1983 *Was macht das schon* (Rekod Hansa)
*1983 *Wovon träumst du denn* (Rekod Hansa) 
*1983 *Heißkalter Engel* (Rekod Hansa)
*1984 *Endstation Sehnsucht* (Rekod Hansa)
*1984 *Es geht mir gut heut' Nacht* (Rekod Hansa)
*1989 *Love Of My Own* (Teldec) (#24 Jerman)
*1989 *One Thing* (Teldec)
*1989 *Soldier* (Teldec)
*1991 *The Sweet Hello, The Sad Goodbye* (East West)
*1991 *Can't Give You Anything (But My Love)*  (East West) (#73 Jerman)
*1991 *Can't Give You Anything But My Love remix* (East West)
*1991 *True Love* (East West)
*1992 *How Deep Is Your Love* (Polydor) (#71 Jerman)
*1992 *Standing Alone* (Polydor) (#72 Jerman)
*1993 *When Will I See You Again* (Polydor) (#37 Jerman)
*1993 *I'll Love You Forever* (Polydor) (#79 Jerman)
*1993 *I'll Love You Forever - Remix* (Polydor)
*1994 *The Love In Me* (Polydor)
*1994 *The Love In Me - The Remixes* (Polydor)
*1994 *Road To Higher Love* (Polydor)
*1995 *Never Knew Love Like This Before* (Polydor)
*1995 *A Little Bit Of Lovin* (Polydor)
*1995 *Never Knew Love Like This Before - Remixes* (Polydor)
*2003 *Independent Girl* (BMG) (#17 Jerman) (#6 Rusia)
*2004 *King Of Love* (BMG) (#37 Jerman)(#16 Sepanyol) (#1 Turki)
*2004 *Tonight Is The Night* (#60 Jerman)
*2004 *Just Dream* (BMG) (# 64 Jerman)
*2006 *A Very Special Feeling* (terbitan amal)

### Rekod kerjasama
**Feel For The Physical* (dengan Pointer Sisters)
**Standing Alone* (dengan Glenn Medeiros)
*1993 *When Will I See You Again* (dengan The Three Degrees)
**The sweet hello, The sad goodbye* (ditulis oleh Per Gessle)
**Soldier* (diterbitkan oleh Alan Tarney)

## Nota
* Maklumat carta Jerman, menurut "Carta siaran radio Kawalan Media Jerman".

## Lihat juga
* Modern Talking
* Dieter Bohlen
* C.C.Catch

## Rujukan

## Pautan luar
* 
*